section_heading: Povratak u zavičaj
paragraph_text: Povratkom u Slavoniju i Srijem, Švagel-Lešić isprva boravi u Vinkovcima gdje radi portrete uglednih građana i priprema se za samostalnu izložbu, koja je otvorena 12. svibnja 1935. godine. Među izloženim djelima ističu se mala figura Strijelca te figura Mangup. Izložbom se Švagel-Lešić afirmirao u lokalnoj sredini što mu je otvorilo vrata za nove kiparske poslove. Nakon izložbe dobiva narudžbe plemićkih obitelji Eltz iz Vukovara i Khuen-Bellasi iz Nuštra. mini|364x364px|Rudolf Švagel-Lešić, Psyche, 1938. Švagel-Lešić postaje „dvorskim kiparom“ grofske obitelji Eltz i posljednjim umjetnikom koji je boravio na vukovarskom vlastelinstvu. U Vukovar dolazi početkom 1936., te u dvrocu Eltz uređuje privremeni atelijer. U njemu izvodi portrete članova obitelji Eltz: refeljefni portret grofice Sofije Eltz i portretnu bistu grofa Erweina Eltza.<ref> Osim portretne plastike, izvodi i neke kiparsko-restauratorske poslove. Tijekom boravka u Vukovaru Švagel-Lešić radi na novoj samostalnoj izložbi. U vukovarskom Hrvatskom domu 21. veljače 1937. godine izložio je preko stotinu radova u bronci, mramoru, drvetu i sadri te jednako toliko slika u ulju, crteža, akvarela i linoreza. Izložba je bila postavljena retrospektivno, od najranijih do recentnih umjetnikovih djela. Po prvi put je izložena skupltura Madona od Čistilišta, narudžba grofova Eltz i Khuen-Bellasi za neizvedenu zavjetnu kapelu uz cestu između Bršadina i Vukovara. Skulptura Madone izrađena je od drva i polikromirana je, a njezin dekorativni dojam graniči s naivnošću pučke stilizacije. Također, na izložbi su se istaknule skulpture Slavonski gajdaš i Psyche. Odaziv na izložbu bio je izuzetno velik, posjetilo ju je oko 3000 ljudi.